wannaphong/clean_thaiwikipedia huggingface dataset:
# ศาสนามันดาอี
ศาสนามันดาอี (มันดาอิกคลาสสิก: ࡌࡀࡍࡃࡀࡉࡉࡀ, ถอดเป็นอักษรโรมัน: mandaiia; ,) หรือ ศาสนาศอบิอ์ (,) เป็นศาสนาชาติพันธุ์เอกเทวนิยมและไญยนิยม ที่นับถือโดยชาวมันดาอีซึ่งอาศัยอยู่ที่ราบตะกอนน้ำพาทางใต้ของเมโสโปเตเมีย ชาวมันดาอีนับถืออาดัม อาเบล เสท เอโนช โนอาห์ เชม อารัมและโดยเฉพาะอย่างยิ่งยอห์นผู้ให้บัพติศมา ชาวมันดาอีถือว่าอาดัม เสท โนอาห์ เชมและยอห์นผู้ให้บัพติศมาเป็นผู้เผยพระวจนะ โดยมีอาดัมเป็นศาสดาและยอห์นผู้ให้บัพติศมาเป็นผู้เผยพระวจนะคนสุดท้าย ชาวมันดาอีพูดภาษามันดาอิกซึ่งเป็นภาษาหนึ่งในภาษาแอราเมอิกตะวันออก ชื่อมันดาอีมาจากภาษาแอราเมอิก manda หมายถึงความรู้ ชาวมันดาอีรู้จักในตะวันออกกลางในนามศอบิอ์ (, เอกพจน์:) ซึ่งมีรากศัพท์มาจากภาษาแอราเมอิกที่เกี่ยวข้องกับพิธีรับเข้าเป็นคริสต์ศาสนิกชน มีการกล่าวถึงศอบิอ์ในอัลกุรอานสามครั้งร่วมกับชาวยิวและคริสตชน บางคราวชาวมันดาอีรู้จักในชื่อ "คริสตชนแห่งนักบุญจอห์น"

โยรันน์ ยาคอบเซน บัคลีย์และนักวิชาการศาสนามันดาอีเสนอว่าชาวมันดาอีมีถิ่นกำเนิดในภูมิภาคปาเลสไตน์-อิสราเอลเมื่อสองพันปีก่อน ก่อนจะอพยพหนีการเบียดเบียนมาทางตะวันออกBuckley, Jorunn Jacobsen (2010). Turning the Tables on Jesus: The Mandaean View. In (pp94-111). Minneapolis: Fortress Press ขณะที่บางส่วนเชื่อว่าชาวมันดาอีมีต้นกำเนิดทางตะวันตกเฉียงใต้ของเมโสโปเตเมียมุมมองทางวิชาการส่วนน้อย นักวิชาการบางส่วนมองว่าศาสนามันดาอีมีอายุเก่าแก่และอยู่มาก่อนศาสนาคริสต์ ด้านชาวมันดาอียืนยันว่าศาสนาตนอยู่มาก่อนศาสนายูดาห์ คริสต์และอิสลามในฐานะศาสนาเอกเทวนิยม ชาวมันดาอีเชื่อว่าพวกตนสืบเชื้อสายโดยตรงมาจากเชม บุตรของโนอาห์ในเมโสโปเตเมีย และสาวกกลุ่มนาโซรีมันดาอี (Nasoraean Mandaean) ดั้งเดิมของยอห์นผู้ให้บัพติศมาในเยรูซาเลม

มีการนับถือศาสนามันดาอีทางตอนล่างของแม่น้ำคอรูน แม่น้ำยูเฟรทีสและแม่น้ำไทกริส รวมถึงบริเวณรอบ ๆ แม่น้ำชัฏฏุลอะร็อบ ทางใต้ของอิรักและจังหวัดฆูเซสถานในอิหร่าน ประมาณการชาวมันดาอีทั่วโลกอยู่ที่ 60,000–70,000 คน เกือบทั้งหมดอาศัยอยู่ในอิรักก่อนเกิดสงครามอิรัก ต่อมาชาวมันดาอีจำนวนมากลี้ภัยออกนอกประเทศหลังเกิดความวุ่นวายจากการบุกครองและยึดครองอิรักโดยกองทัพสหรัฐ รวมถึงความรุนแรงทางศาสนาที่เพิ่มสูงขึ้นจากกลุ่มหัวรุนแรง ในค.ศ. 2007 ประชากรชาวมันดาอีในอิรักลดลงเหลือประมาณ 5,000 คน

ชาวมันดาอียังคงแยกตัวและรักษาความเป็นส่วนตัวอย่างยิ่ง ข้อมูลส่วนใหญ่เกี่ยวกับชาวมันดาอีและศาสนาของพวกเขามาจากบุคคลภายนอกเป็นหลัก โดยเฉพาะยูลีอุส ไฮน์ริช เพเทอร์มันน์ นักบูรพาคดีชาวเยอรมัน นีกอลา ซุฟฟี รองกงสุลฝรั่งเศสในโมซูล และอี. เอส. โดรเวอร์ นักมานุษยวิทยาวัฒนธรรมชาวบริติชMandaean manuscripts given by Lady Ethel May Stefana Drower. Archives Hub.
# บ้านหนองกราดน้อย
หมู่บ้านหนองกราดน้อย เป็นหมู่บ้านในอำเภอด่านขุนทด จังหวัดนครราชสีมา

 ประวัติของหมู่บ้าน 
หมู่บ้านหนองกราดน้อย คือ หมู่ที่ 12 ตำบลหินดาด อำเภอด่านขุนทด จังหวัดนครราชสีมา

 พ.ศ. 2526
วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 2 ตำบลห้วยบง จนถึงปัจจุบัน

 กลุ่มประชากร 
ประชากรของหมู่บ้านหนองกราดน้อย จะเป็นชาวไทยโคราช มีประชากรทั้งหมด 865 คน แบ่งเป็นชาย 458 คน, หญิง 407 คน (ข้อมูล ณ สิ้นปี 2564)

 การศึกษา  
 โรงเรียนบ้านหนองกราดน้อย (อนุบาล ถึง ประถมศึกษาปีที่ 6)
 ศูนย์พัฒนาเด็กเล็กโรงเรียนบ้านหนองกราดน้อย
# นอร์ทเทิร์นฟุตบอลลีก
นอร์ทเทิร์นฟุตบอลลีก  เป็นลีกฟุตบอลชายในภาคตะวันออกเฉียงเหนือของอังกฤษ ก่อตั้งขึ้นเมื่อปี ค.ศ. 1889 เป็นลีกฟุตบอลที่เก่าแก่ที่สุดเป็นอันดับสองของโลกที่ยังคงอยู่ต่อจากอิงกลิชฟุตบอลลีก 

นอร์ทเทิร์นฟุตบอลลีกประกอบด้วยสองส่วนคือ ดิวิชั่น 1 และดิวิชั่น 2 โดย ดิวิชั่น 1 อยู่ในระดับที่ 9 ของ ระบบลีกฟุตบอลอังกฤษ ซึ่งสโมสรแชมป์ของดิวิชั่น 1 จะเลื่อนชั้นไปอยู่ดิวิชั่นล่างของ นอร์ทเทิร์นพรีเมียร์ลีก

 ประวัติ 
นอร์ทเทิร์นฟุตบอลลีกเป็นหนึ่งในหลายลีกที่เกิดขึ้นหลังจากฟุตบอลลีก ในฤดูกาลแรก ประกอบด้วย 10 สโมสรที่ผสมผสานระหว่างสโมสรฟุตบอลอาชีพและสโมสรฟุตบอลสมัครเล่น ในช่วงปีแรก ๆ การแข่งขันมี นิวคาสเซิลยูไนเต็ด มิดเดิลส์เบรอ และ แดร์ริงตัน ที่ได้เข้าร่วมการแข่งขัน ในปี ค.ศ. 1905 ลีกแบ่งออกเป็น 2 ดิวิชั่น 1 ลีกอาชีพและ 1 ลีกสมัครเล่น อย่างไรก็ตามในปีถัดมา นอร์ทเทิร์นฟุตบอลลีก ได้ตัดสินใจที่จะยกเลิกส่วนของ ลีกอาชีพ และจำกัดตัวเองเฉพาะสโมสรฟุตบอลสมัครเล่น
# แขวงบางคอแหลม
บางคอแหลม เป็นแขวงหนึ่งของเขตบางคอแหลม กรุงเทพมหานคร

 ที่ตั้งและอาณาเขต 
แขวงบางคอแหลมตั้งอยู่ทางทิศตะวันตกของเขตบางคอแหลม มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงสำเหร่ (เขตธนบุรี) และแขวงวัดพระยาไกร (เขตบางคอแหลม) มีแนวกึ่งกลางแม่น้ำเจ้าพระยาและแนวแบ่งเขตการปกครองระหว่างแขวงบางคอแหลมกับแขวงวัดพระยาไกรเป็นเส้นแบ่งเขต
 ทิศตะวันออก ติดต่อกับแขวงบางโคล่ (เขตบางคอแหลม) มีแนวแบ่งเขตการปกครองระหว่างแขวงบางคอแหลมกับแขวงบางโคล่ คลองวัดจันทร์ใน แนวแบ่งเขตการปกครองระหว่างแขวงบางคอแหลมกับแขวงบางโคล่ และคลองวัดจันทร์ในเป็นเส้นแบ่งเขต
 ทิศใต้ ติดต่อกับแขวงบางปะกอก (เขตราษฎร์บูรณะ) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับแขวงบางปะกอก (เขตราษฎร์บูรณะ) และแขวงดาวคะนอง (เขตธนบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต

 การคมนาคม 
ถนนสายหลักในพื้นที่แขวงบางคอแหลมได้แก่
 ถนนพระรามที่ 3
 ถนนเจริญกรุง
 ถนนมไหสวรรย์

ถนนสายรองและทางลัด ได้แก่
 ซอยเจริญกรุง 80 (วัดลาดบัวขาว)
 ซอยเจริญกรุง 82 (มาตานุสรณ์)
 ซอยเจริญกรุง 107 (ประดู่ 1)

 สถานที่สำคัญ 
สถานที่สำคัญของแขวงบางคอแหลมได้แก่
 วัดอินทร์บรรจงทรงวาดราษฎร์บำรุง
 วัดลาดบัวขาว
 โรงพยาบาลเจริญกรุงประชารักษ์
 สะพานกรุงเทพ
 สะพานพระราม 3
# แขวงวัดพระยาไกร
วัดพระยาไกร เป็นแขวงหนึ่งของเขตบางคอแหลม กรุงเทพมหานคร ตั้งชื่อตามอดีตวัดในพื้นที่ ปัจจุบันเป็นที่ตั้งของโครงการเอเชียทีค เดอะ ริเวอร์ฟรอนท์ เดสติเนชั่น

 ที่ตั้งและอาณาเขต 
แขวงวัดพระยาไกรตั้งอยู่ทางทิศเหนือของเขตบางคอแหลม มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงยานนาวา (เขตสาทร) มีคลองกรวยเป็นเส้นแบ่งเขต
 ทิศตะวันออก ติดต่อกับแขวงทุ่งวัดดอน (เขตสาทร) และแขวงบางโคล่ (เขตบางคอแหลม) มีซอยจันทน์ 34/2 (มิตรสามัคคี), ลำกระโดงกิ่งจันทน์, ถนนสุดประเสริฐ, แนวแบ่งเขตการปกครองระหว่างแขวงวัดพระยาไกรกับแขวงบางโคล่, ซอยชุมชนร่วมใจพัฒนา ซอย 4, และแนวแบ่งเขตการปกครองระหว่างแขวงวัดพระยาไกรกับแขวงบางโคล่เป็นเส้นแบ่งเขต
 ทิศใต้ ติดต่อกับแขวงบางคอแหลม (เขตบางคอแหลม) มีแนวแบ่งเขตการปกครองระหว่างแขวงบางคอแหลมกับแขวงวัดพระยาไกรเป็นเส้นแบ่งเขต
 ทิศตะวันตก ติดต่อกับแขวงสำเหร่ (เขตธนบุรี) และแขวงบางลำภูล่าง (เขตคลองสาน) มีแนวกึ่งกลางแม่น้ำเจ้าพระยาเป็นเส้นแบ่งเขต

 การคมนาคม 
ถนนสายหลักในพื้นที่แขวงวัดพระยาไกรได้แก่
 ถนนเจริญกรุง
 ถนนจันทน์
ถนนสายรองและทางลัด ได้แก่
 ซอยเจริญกรุง 79 และซอยสุดประเสริฐ 11 (บางขวาง)
 ซอยเจริญกรุง 85 และซอยสุดประเสริฐ 9 (บ้านใหม่)
 ซอยจันทน์ 42 (วัดลุ่มเจริญศรัทธา)
 ซอยจันทน์ 51 (กิ่งจันทน์)

 สถานที่สำคัญ 
สถานที่สำคัญของแขวงวัดพระยาไกรได้แก่
 วัดราชสิงขร
 วัดวรจรรยาวาส
 วัดลุ่มเจริญศรัทธา
 ศาลแขวงพระนครใต้
# แขวงบางโคล่
บางโคล่ เป็นแขวงหนึ่งของเขตบางคอแหลม กรุงเทพมหานคร

 ที่ตั้งและอาณาเขต 
แขวงบางโคล่ตั้งอยู่ทางทิศตะวันออกของเขตบางคอแหลม มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงทุ่งวัดดอน (เขตสาทร) มีซอยเจริญราษฎร์ 8 (อยู่ดี), ซอยเจริญราษฎร์ 5 (อยู่ดี), ซอยจันทน์ 43 แยก 14 (อยู่ดี 20/1), ซอยจันทน์ 43 (วัดไผ่เงิน), ซอยจันทน์ 43 แยก 33 และซอยสาธุประดิษฐ์ 12 (ทวีสิทธิ์) เป็นเส้นแบ่งเขต
 ทิศตะวันออก ติดต่อกับแขวงช่องนนทรีและแขวงบางโพงพาง (เขตยานนาวา) มีถนนสาธุประดิษฐ์, แนวแบ่งเขตการปกครองระหว่างเขตยานนาวากับเขตบางคอแหลม, ถนนรัชดาภิเษก และคลองบางมะนาวเป็นเส้นแบ่งเขต
 ทิศใต้ ติดต่อกับแขวงราษฎร์บูรณะและแขวงบางปะกอก (เขตราษฎร์บูรณะ) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับแขวงบางคอแหลมและแขวงวัดพระยาไกร (เขตบางคอแหลม) มีคลองวัดจันทร์ใน, แนวแบ่งเขตการปกครองระหว่างแขวงบางคอแหลมกับแขวงบางโคล่, คลองวัดจันทร์ใน, แนวแบ่งเขตการปกครองระหว่างแขวงบางคอแหลมกับแขวงบางโคล่, แนวแบ่งเขตการปกครองระหว่างแขวงวัดพระยาไกรกับแขวงบางโคล่, ซอยชุมชนร่วมใจพัฒนา ซอย 4, แนวแบ่งเขตการปกครองระหว่างแขวงวัดพระยาไกรกับแขวงบางโคล่ และถนนสุดประเสริฐเป็นเส้นแบ่งเขต

 การคมนาคม 
ถนนสายหลักในพื้นที่แขวงบางโคล่ได้แก่
 ถนนพระรามที่ 3
 ถนนเจริญราษฎร์
 ถนนสาธุประดิษฐ์
 ถนนรัชดาภิเษก
 ทางพิเศษศรีรัช
ถนนสายรองและทางลัด ได้แก่
 ถนนสุดประเสริฐ
 ถนนแฉล้มนิมิตร
 ซอยเจริญกรุง 107, ซอยเจริญราษฎร์ 7 และซอยเจริญราษฎร์ 10 (ประดู่ 1)
 ซอยเจริญราษฎร์ 5, ซอยเจริญราษฎร์ 5 แยก 4, ซอยเจริญราษฎร์ 7 แยก 7 และซอยเจริญราษฎร์ 8 (อยู่ดี)
 ซอยเจริญราษฎร์ 7 แยก 35 (ราษฎร์อุทิศ 1)
 ซอยพระรามที่ 3 ซอย 19 (กรรณิการ์)
 ซอยพระรามที่ 3 ซอย 23 (วาโก้)
 ซอยสุดประเสริฐ 9 (บ้านใหม่)
 ซอยจันทน์ 43 (วัดไผ่เงิน)
 ซอยจันทน์ 43 แยก 14 (อยู่ดี 20/1)
 ซอยจันทน์ 43 แยก 41 และซอยสาธุประดิษฐ์ 16 (ภักดีธรรม)
 ซอยจันทน์ 43 แยก 45 และซอยสาธุประดิษฐ์ 20 (ศิริวัฒนา)

 สถานที่สำคัญ 
สถานที่สำคัญของแขวงบางโคล่ได้แก่
 วัดจันทร์นอก
 วัดจันทร์ใน
 วัดไทร
 วัดบางโคล่นอก
 วัดเรืองยศสุทธาราม (บางโคล่ใน)
 วัดไผ่เงินโชตนาราม
 สวนสาธารณะเฉลิมพระเกียรติ 6 รอบ พระชนมพรรษา
# แขวงดอกไม้
ดอกไม้ เป็นแขวงหนึ่งของเขตประเวศ กรุงเทพมหานคร

 ที่ตั้งและอาณาเขต 
แขวงดอกไม้ตั้งอยู่ทางทิศตะวันออกเฉียงใต้ของเขตประเวศ มีอาณาเขตติดต่อกับแขวงและตำบลข้างเคียงดังนี้
 ทิศเหนือ ติตต่อกับแขวงประเวศ (เขตประเวศ) มีคลองมะขามเทศ คลองจรเข้ขบ คลองปักหลัก และคลองขันแตกเป็นเส้นแบ่งเขต
 ทิศตะวันออก ติดต่อกับตำบลราชาเทวะและตำบลบางพลีใหญ่ (อำเภอบางพลี จังหวัดสมุทรปราการ) มีคลองขันแตก คลองสิงห์โต คลองปากน้ำ และคลองสลุดเป็นเส้นแบ่งเขต
 ทิศใต้ ติดต่อกับตำบลบางแก้ว (อำเภอบางพลี จังหวัดสมุทรปราการ) มีแนวคันนาแบ่งเขตการปกครองระหว่างกรุงเทพมหานครกับจังหวัดสมุทรปราการและคลองต้นตาลเป็นเส้นแบ่งเขต
 ทิศตะวันตก ติดต่อกับแขวงหนองบอน (เขตประเวศ) มีคลองปลัดเปรียงเป็นเส้นแบ่งเขต
# แขวงประเวศ
ประเวศ เป็นแขวงหนึ่งของเขตประเวศ กรุงเทพมหานคร

 ที่ตั้งและอาณาเขต 
แขวงประเวศตั้งอยู่ทางทิศเหนือของเขตประเวศ มีอาณาเขตติดต่อกับแขวงและตำบลข้างเคียงดังนี้
 ทิศเหนือ ติตต่อกับแขวงทับช้าง (เขตสะพานสูง) มีทางหลวงแผ่นดินหมายเลข 3701 (ถนนคู่ขนานมอเตอร์เวย์ด้านซ้าย) เป็นเส้นแบ่งเขต
 ทิศตะวันออก ติดต่อกับแขวงคลองสองต้นนุ่น แขวงลาดกระบัง (เขตลาดกระบัง) และตำบลราชาเทวะ (อำเภอบางพลี จังหวัดสมุทรปราการ) มีคลองแม่จันทร์และคลองตาพุกเป็นเส้นแบ่งเขต
 ทิศใต้ ติดต่อกับแขวงดอกไม้และแขวงหนองบอน (เขตประเวศ) มีคลองขันแตก คลองปักหลัก คลองจรเข้ขบ คลองมะขามเทศ และคลองหนองบอนเป็นเส้นแบ่งเขต
 ทิศตะวันตก ติดต่อกับแขวงอ่อนนุชและแขวงพัฒนาการ (เขตสวนหลวง) มีคลองหนองบอน คลองประเวศบุรีรมย์ ลำรางข้างหมู่บ้านเอื้อสุข และคลองบึงบ้านม้าเป็นเส้นแบ่งเขต
# แขวงหนองบอน
หนองบอน เป็นแขวงหนึ่งของเขตประเวศ กรุงเทพมหานคร

 ที่ตั้งและอาณาเขต 
แขวงหนองบอนตั้งอยู่ทางทิศตะวันตกเฉียงใต้ของเขตประเวศ มีอาณาเขตติดต่อกับแขวงและตำบลข้างเคียงดังนี้
 ทิศเหนือ ติตต่อกับแขวงอ่อนนุช (เขตสวนหลวง) และแขวงประเวศ (เขตประเวศ) มีคลองตาสาด (คลองคู้) คลองหนองบอน และคลองมะขามเทศเป็นเส้นแบ่งเขต
 ทิศตะวันออก ติดต่อกับแขวงดอกไม้ (เขตประเวศ) มีคลองปลัดเปรียงเป็นเส้นแบ่งเขต
 ทิศใต้ ติดต่อกับตำบลบางแก้ว (อำเภอบางพลี จังหวัดสมุทรปราการ) และแขวงบางนาเหนือ (เขตบางนา) มีคลองหนองตาดำ คลองสาหร่าย และคลองเคล็ดเป็นเส้นแบ่งเขต
 ทิศตะวันตก ติดต่อกับแขวงบางนาเหนือ (เขตบางนา) และแขวงบางจาก (เขตพระโขนง) มีคลองเคล็ดเป็นเส้นแบ่งเขต
# อิงกลิชฟุตบอลลีก ฤดูกาล 2021–22
ฤดูกาล 2021-22 เป็นฤดูกาลที่ 123 ของอิงกลิชฟุตบอลลีก และฤดูกาลที่หกภายใต้ชื่อนั้นหลังจากเปลี่ยนชื่อจากฟุตบอลลีกในปี ค.ศ. 2016 สำหรับฤดูกาลที่ 9 ติดต่อกัน ลีกได้รับการสนับสนุนจาก Sky Betting & Gaming และด้วยเหตุนี้ จึงเป็นที่รู้จักกันในชื่อ Sky Bet EFL   

อีเอฟแอล แข่งขันกันผ่านสามดิวิชั่น: แชมเปียนชิป, ลีกวัน และลีกทู แชมป์และรองแชมป์ของแชมเปียนชิปจะได้เลื่อนชั้นสู่พรีเมียร์ลีกโดยอัตโนมัติ พร้อมกับผู้ชนะการแข่งขันเพลย์ออฟแชมเปียนชิป  สองทีมสุดท้ายในลีกทูจะตกชั้นสู่เนชันแนลลีก

ความร่วมมือระยะเวลา 2 ปีระหว่างลีกและองค์กรการกุศล Mind สิ้นสุดลงหลังจากจบฤดูกาลนี้

 เลื่อนชั้นและตกชั้น 
 จากพรีเมียร์ลีก 
 ตกชั้นสู่แชมเปียนชิป
 ฟูลัม
 เวสต์บรอมมิชอัลเบียน
 เชฟฟีลด์ยูไนเต็ด

 จากแชมเปียนชิป 
 เลื่อนชั้นสู่พรีเมียร์ลีก
 นอริชซิตี
 วัตฟอร์ด
 เบรนท์ฟอร์ด
 ตกชั้นสู่ลีกวัน
 วีคัมบ์วันเดอเรอส์
# ซานฝ่านอู๋ฝ่าน
ซานฝ่านอู๋ฝ่าน ("ต้านสามต้านห้า") เป็นขบวนการปฏิรูปที่เหมา เจ๋อตง ริเริ่มในไม่กี่ปีหลังจากก่อตั้งสาธารณรัฐประชาชนจีน โดยมุ่งขจัดการทุจริตและเสี้ยนหนามแผ่นดินให้สิ้นไปจากนครต่าง ๆ ของจีน มีเป้าหมายเป็นฝ่ายตรงข้ามทางการเมืองและนายทุน โดยเฉพาะนายทุนที่ร่ำรวย นำมาสู่การรณรงค์อย่างต่อเนื่องซึ่งหลอมรวมฐานอำนาจของเหมา เจ๋อตง ให้เป็นหนึ่งเดียวDillon, Michael. [1998] (1998). China: A Historical and Cultural Dictionary.  Routledge publishing.  การรณรงค์นี้ส่งผลเสียต่อเศรษฐกิจในนครใหญ่อย่างเซี่ยงไฮ้ เทียนจิน และฉงชิ่ง มีผลให้นักธุรกิจหลายคนจำต้องฆ่าตัวตาย ในเซี่ยงไฮ้แห่งเดียวมีผู้คนอย่างน้อย 876 คนจบชีวิตตนเองในช่วงวันที่ 25 มกราคม ถึง 1 เมษายน ค.ศ. 1952 

ซานฝ่าน

การรณรงค์ที่เรียกว่า "ซานฝ่าน" ("ต้านสาม") เปิดฉากขึ้นในแมนจูเรียเมื่อปลาย ค.ศ. 1951 โดยมีเป้าหมายเป็นสมาชิกพรรคคอมมิวนิสต์จีน อดีตสมาชิกพรรคก๊กมินตั๋ง และข้าราชการประจำที่มิได้เป็นสมาชิกพรรคการเมืองSpence, Jonathan D.  [1991] (1991).  The Search for Modern China.  WW Norton & Company publishing.  

สามสิ่งที่ต่อต้าน คือ
 ต้านทุจริต (反贪污)
 ต้านความสิ้นเปลือง (反浪费)
 ต้านระบบราชการประจำ (反官僚主义)Lawrence, Alan.  [2003] (2003).  China since 1919: Revolution and Reform: a Sourcebook.  Routledge.  

อู๋ฝ่าน

การรณรงค์ที่เรียกว่า "อู๋ฝ่าน" ("ต้านห้า") เปิดฉากขึ้นในเดือนมกราคม ค.ศ. 1952 โดยกำหนดเป้าหมายเป็นชนชั้นนายทุน พรรคคอมมิวนิสต์จีนวางแนวทางอย่างค่อนข้างคลุมเครือในเรื่องการดำเนินคดีกับบุคคลต่าง ๆ จนกลายเป็นการเปิดศึกอย่างเต็มรูปแบบกับชนชั้นกระฎุมพีในประเทศจีน เติ้ง เสี่ยวผิง เตือนประชาชนว่า "อย่าถูกความคิดแบบทุนนิยมแปดเปื้อน"

ห้าสิ่งที่ต่อต้าน คือ

 ต้านสินบน (反行贿)
 ต้านการลักทรัพย์สินบ้านเมือง (反盗骗国家财产)
 ต้านการเลี่ยงหลีกภาษี (反偷税漏税)
 ต้านการโกงแรงงานหรือใช้วัสดุคุณภาพต่ำ (反偷工减料)
 ต้านการขโมยข้อมูลทางเศรษฐกิจของบ้านเมือง (反盗窃国家经济情报)
# คาเรน สแทดท์เฟลด์
คาเรน สแทดท์เฟลด์ (Kallen Stadtfeld) หรือชื่อจริงคือ โคซุกิ คาเรน (Kozuki Kallen) เป็นตัวละครจากการ์ตูนญี่ปุ่นเรื่อง โค้ด กีอัส พากย์เสียงโดยอามิ โคชิมิซึ

 ประวัติ 
คาเรนเป็นลูกครึ่งอีเลฟเว่นและบริแทนเนีย เธอเป็นหนึ่งในกลุ่มผู้ต่อต้านจักรวรรดิบริแทนเนียอันศักดิ์สิทธิ์ที่อยู่ในชินจุกุเก็ตโต ในการต่อสู้ที่ชินจุกุ เธอได้รับการเรียกขานจาก "เสียงปริศนา" ของลูลูชว่า "คิว-1" (Q-1) อันหมายถึง "ควีน" ซึ่งเป็นหมากที่เดินได้ทุกทิศและได้ทุกระยะทางในเกมหมากรุก หลังการปะทะครั้งนั้น คาเรนได้เข้าเรียนที่แอชฟอร์ด และได้เป็นส่วนหนึ่งของคณะกรรมการนักเรียน เธอมักสร้างภาพว่าตัวเองอ่อนแอ เพื่ออำพรางใบหน้าจริงๆ ว่าสุดท้ายแล้วเธอคือหนึ่งในทหารของกลุ่มภาคีอัศวินดำ ในตำแหน่งทหารคนสนิทของซีโร่ เธอกลายเป็นหนึ่งในผู้ภักดีที่สุดต่อซีโร่ และมีไนท์แมร์แฟรม "กุเรน" (Guren) เป็นไนท์แมร์ประจำ ภายหลังการปะทะกันที่เกาะคามิเนะ เธอจึงได้รู้ว่าลูลูชคือตัวจริงของซีโร่ คาเรนเลือกที่จะไม่ช่วย และปล่อยให้ซีโร่ถูกสุซาคุจับกุม

ภายหลังในเหตุการณ์ก่อกบฏที่ตึกบาเบล เธอแฝงตัวเข้าไปเป็นหนึ่งในพนักงานภายในตึกนั้น เพื่อส่งข่าวให้กับฝ่ายกบฏ และพาตัวลูลูชมาคืนความทรงจำ แม้จะไม่สำเร็จ แต่สุดท้ายลูลูชก็ได้ความทรงจำกลับคืนมาและพาทัพภาคีอัศวินดำชนะที่นั่น เธอเป็นหนึ่งในกลุ่มทหารไม่กี่คนที่รู้ว่าลูลูชคือซีโร่ และเธอก็โปรดปรานซีโร่มากเช่นกัน ภายหลังการลี้ภัยของชาวญี่ปุ่นตามแผนของซีโร่ คาเรนได้ปะทะกับกองกำลังรัฐบาลสหพันธ์จีนจากแผนของซีโร่ และถูกคณะขันทีจับกุมส่งให้บริแทนเนีย กระนั้นก็ตามเธอไม่ได้ถูกทรมาน ขณะเดียวกันก็ได้รู้จักกับอัศวินโต๊ะกลมหลายคนในนั้น แต่นั่นไม่ได้ทำให้เธอหันมาฝักใฝ่กับบริแทนเนียแม้แต่น้อย เมื่อเธอถูกกลุ่มภาคีอัศวินดำช่วยเหลือในเหตุการณ์กบฎแบล็ครีเบลเลียนครั้งที่สอง เธอจึงช่วยเหลือซีโร่อีกครั้ง แต่ไม่นานนักเธอและกลุ่มสามารถจับเจตนาที่แท้จริงของซีโร่ได้ ทำให้เธอและกลุ่มตัดสินใจละทิ้งลูลูช แต่ไม่นานหลังจากนั้นการทำรัฐประหารของลูลูชสร้างความตกใจให้เธอและกลุ่มอย่างมาก

เธอกลับมาพบลูลูชอีกครั้งในการประชุมเข้าร่วมองค์กรมหาสหพันธรัฐของบริแทนเนีย และกล่าวคำอำลาต่อลูลูช ก่อนที่จะเข้าร่วมกับภาคีอัศวินดำและอัศวินโต๊ะกลมที่รู้จักกันมาก่อนหน้า เพื่อร่วมกันปะทะกับลูลูช เธอปะทะกับขุนศึกทั้งสองของลูลูช โดยเอาชนะซีทูได้ และสู้กับสุซาคุได้อย่างสูสี ก่อนที่ทั้งสองฝ่ายจะกินกันไม่ลง กระนั้นก็ตาม ฝ่ายของเธอได้พ่ายแพ้ต่อลูลูช และต้องกลายเป็นนักโทษประหารหลอกของจักรพรรดิลูลูชในเหตุการณ์ "ซีโร่เรเควียม" โดยที่เธอไม่รู้ตัว หลังเหตุการณ์นั้นเธอได้กลับไปเรียนต่อที่โรงเรียนมัธยมปลายแอชฟอร์ดอีกครั้ง
# ธงชาติมอนเตเนโกร
ธงชาติมอนเตเนโกร   เป็นธงสีแดงขอบทอง และมีตราแผ่นดินของมอนเตเนโกรอยู่ตรงกลาง ธงนี้ได้รับการรับรองอย่างเป็นทางการเมื่อวันที่ 13 กรกฎาคม พ.ศ. 2547 เมื่อสาธารณรัฐมอนเตเนโกร ในขณะนั้นเป็นส่วนหนึ่งของสหภาพเซอร์เบียและมอนเตเนโกรและได้กำหนดคุณสมบัติเฉพาะที่แม่นยำไว้เป็นมาตรฐานเมื่อวันที่ 16 กันยายน พ.ศ. 2547 และได้รับมอบอำนาจโดยมาตรา 4 ของรัฐธรรมนูญแห่งมอนเตเนโกรที่รับรองในปี 2550

 คำอธิบาย 
ธงชาติมอนเตเนโกรเป็นธงสีแดง ตราแผ่นดินอยู่ตรงกลาง ธงสีแดงและขอบสี่เหลี่ยมสีทอง อัตราส่วนของธงคือ 1:2 ตราแผ่นดินใช้ความสูง  2 ⁄ 3 ของความสูงของธง จุดกึ่งกลางของตราแผ่นดินตรงกับจุดกึ่งกลางของธง ความกว้างของเส้นขอบคือ1 ⁄ 20 ของสัดส่วนของธง มีการใช้ธงมอนเตเนโกรสองรุ่น แนวนอน ส่วนใหญ่ใช้กลางแจ้ง และแนวตั้ง ส่วนใหญ่ใช้ภายในบ้าน

 การใช้ธงในสถานที่ต่างๆ 
 รัฐสภามอนเตเนโกร
 อาคารที่เป็นสถานที่ราชการของประธานาธิบดีแห่งสาธารณรัฐมอนเตเนโกร ,นายกรัฐมนตรี,  ประธานศาลสูง, ประธานศาลรัฐธรรมนูญ, อัยการสูงสุด และผู้ตรวจการแผ่นดินสิทธิมนุษยชน
 ที่พักของประธานาธิบดีมอนเตเนโกร
ธงยังถูกชักขึ้นก็ต่อเมื่อ:
 วันชาติมอนเตเนโกรและวันหยุดราชการอื่น ๆ ของมอนเตเนโกรในอาคารที่หน่วยงานของรัฐและหน่วยงานอื่น ๆ ของรัฐบาล
 ทูตของมอนเตเนโกรในต่างประเทศ
 เครื่องบิน เรือ และเรืออื่นๆ ตามข้อบังคับพิเศษ
 สถานที่ลงคะแนนเสียงระหว่างการเลือกตั้งและการลงประชามติ
 วันไว้อาลัยและต้องลดธงมอนเตเนโกรลงครึ่งเสา
ธงอาจถูกชักขึ้นในระหว่างการประชุมระหว่างประเทศ การเมือง วิทยาศาสตร์ วัฒนธรรม ศิลปะ กีฬา และการแสดงอื่น ๆ ที่มอนเตเนโกรเป็นตัวแทน ตามกฎหมายของมอนเตเนโกรดังกล่าว
ตามประเพณีระหว่างประเทศ เมื่อธงถูกชักขึ้นพร้อมกับธงของรัฐอื่น ๆ หรือองค์กรระหว่างประเทศหนึ่งแห่งหรือมากกว่าบนผืนดินของมอนเตเนโกร ธงนั้นก็จะเข้ามาแทนที่เกียรติยศ สถานที่เกียรติยศ ถือเป็นศูนย์กลาง; ตำแหน่งตรงกลางระหว่างผืนธงและด้านซ้ายเมื่อมองจากด้านหน้าของผืนธง ของรัฐอื่นหรือองค์กรระหว่างประเทศ
ธงถูกชักขึ้น ต่ำลง และถือด้วยเกียรติตามปกติ (เช่น การยืนขึ้น การทำความเคารพ เป็นต้น) ธงนั้นไม่สามารถชักให้แตะพื้นได้ และไม่ควรใช้เป็นผ้าปูโต๊ะ ผ้าม่าน หรือสิ่งอื่นที่คล้ายคลึงกัน
อ้างอิง
# ซาโดะ ยาสึโทระ
ซาโดะ ยาสึโทระ  ตัวละครจากเรื่องเทพมรณะ

 ลักษณะ/อุปนิสัย 

 ประวัติ 

 บทบาท 

 ภาคโลกมนุษย์ 

 ภาคโซลโซไซตี้ 

 ภาคเบาท์ 

 ภาคอารันคาร์
# โรคแอมิลอยด์
โรคแอมิลอยด์ หรือ แอมิลอยโดซิส  เป็นกลุ่มของโรคที่ทำให้มีโปรตีนผิดปกติสะสมอยู่ในเนื้อเยื่อส่วนต่างๆ เรียกโปรตีนผิดปกตินี้ว่า แอมิลอยด์ ผู้ป่วยอาจมีอาการได้หลายอย่าง ส่วนใหญ่เป็นอาการแบบไม่เฉพาะเจาะจง อาการเหล่านี้ เช่น อ่อนเพลีย แขนขาบวม น้ำหนักลด หายใจลำบาก ใจสั่น ความดันเลือดลดต่ำเมื่อเปลี่ยนท่า เป็นต้น ในผู้ป่วยโรคแอมิลอยด์ชนิด AL อาจมีอาการที่ค่อนข้างจำเพาะ คือ ลิ้นใหญ่ และมีรอยช้ำรอบตาได้ ในขณะที่ผู้ป่วยโรคแอมิลอยด์ชนิด ATTR แบบธรรมชาติ (wile-type) อาจพบอาการปวดข้อมือทั้งสองข้างจากกลุ่มอาการคาร์ปัลทันเนล ช่องไขสันหลังส่วนเอวตีบ เส้นเอ็นกล้ามเนื้อไบเซ็พฉีกขาด โรคของเส้นประสาทชนิดเส้นใยเล็ก และการทำงานผิดปกติของระบบประสาทอัตโนมัติ

thumb|left|upright=1.3|Skin features of amyloidosis cutis dyschromica. Hyperpigmented and hypopigmented macules on (A) lower legs, (B) back and waist, (C) waist. (D) Individual blisters on upper arm
อ้างอิง

แหล่งข้อมูลอื่น
# เขตผู้ว่าการปอลตาวา
เขตผู้ว่าการปอลตาวา (,) หรือที่รู้จักกันในชื่อ Mikhail Levchenko. Hanshchyna (Ганьщина Україна). Opyt russko-ukrainskago slovari︠a︡. Tip. Gubernskago upravlenii︠a︡, 1874.  เป็นเขตผู้ว่าการของจักรวรรดิรัสเซีย ที่ตั้งอยู่บนภูมิภาคประวัติศาสตร์ของฝั่งซ้ายของยูเครน โดยเขตผู้ว่าการปอลตาวาได้รับการก่อตั้งขึ้นอย่างเป็นทางการใน ค.ศ. 1802 จากพื้นที่ของเขตผู้ว่าการมาโลรอสซียาที่ถูกยุบลงไป ซึ่งพื้นที่ของเขตผู้ว่าการมาโลรอสซียาถูกแบ่งระหว่างพื้นที่ของเขตผู้ว่าการเชียร์นีกอฟ กับเขตผู้ว่าการปอลตาวา โดยมีศูนย์กลางการปกครองอยู่ที่ปอลตาวา

 เขตการปกครอง 
เขตผู้ว่าการปอลตาวาครอบคุลมพื้นที่ทั้งหมด  และมีประชากร 2,778,151 คน ตามการสำมโนประชากรโดยจักรวรรดิรัสเซียใน ค.ศ. 1897 เขตผู้ว่าการปอลตาวามีพรมแดนทางทิศเหนือติดกับเขตผู้ว่าการเชียร์นีกอฟและคูสค์ ทางทิศตะวันออกติดกับเขตผู้ว่าการฮาร์คอฟ ทางทิศตะวันตกติดกับเขตผู้ว่าการเคียฟ และทางทิศติดใต้กับเขตผู้ว่าการเฮียร์ซอนและเยคาเตรีโนสลัฟ ซึ่งใน ค.ศ. 1914 เขตผู้ว่าการปอลตาวามีประชากรทั้งหมด 2,794,727 คน ภายหลังจากการสถาปนาสาธารณรัฐสังคมนิยมโซเวียตยูเครน ทำให้ดินแดนของเขตผู้ว่าการปอลตาวาถูกรวมอยู่ในสาธารณรัฐโซเวียตใหม่โดยทั้งหมด ซึ่งในตอนต้น ระบบเขตผู้ว่าการยังคงรักษาเอาไว้ได้ ถึงแม้จะผ่านการเปลื่ยนแปลงของดินแดนก็ตาม ซึ่งรวมไปถึงเขตผู้ว่าการแกรแมนชุกที่ถูกก่อตั้งขึ้นโดยชั่วคราวในอาณาเขตของตน (ซึ่งดำรงอยู่ระหว่างเดือนสิงหาคม ค.ศ. 1920 – ธันวาคม ค.ศ. 1922) และการอนุมัติให้เทศมณฑลแปแรยัสเลาเป็นของเขตผู้ว่าการเคียฟ

อย่างไรก็ตาม ในวันที่ 3 มิถุนายน ค.ศ. 1925 เขตผู้ว่าการปอลตาวาถูกยุบและถูกแทนที่ด้วยเขต (รัสเซีย/ยูเครน: Округ; Okrug) 5 เขต (ซึ่งมาแทนที่เทศมณฑลที่มีอยู่ในวันที่ 7 มีนาคม ค.ศ. 1923) ซึ่งประกอบด้วย เขตแกรแมนชุก, ลุบนือ, ปอลตาวา, ปรือลูกือ และรอมนือ (ในขณะที่เขตทั้งสองที่มีอยู่ในเขตผู้ว่าการปอลตาวา ได้แก่ เขตซอลอตอนอชา และ เขตกรัสนอฮรัดถูกยุบลงเช่นกัน)
 เทศมณฑล  เมืองเทศมณฑล  ตราอาร์ม  ประชากร (คน) กาเดียช  กาเดียช  42px|center  142,806 เซนคอฟ  เซนคอฟ  42px|center  140,304 โซโลโตโนชา  โซโลโตโนชา  42px|center  227,594 โคเบเลียกี  โคเบเลียกี  42px|center  217,875 คอนสตันติโนกราด  คอนสตันติโนกราด  42px|center  230,310 เครเมนชุก  เครเมนชุก  42px|center  244,894 โลฮ์วิตเซีย  โลฮ์วิตเซีย  42px|center  150,985 ลุบนือ  ลุบนือ  42px|center  136,613 มีร์โกรอด  มีร์โกรอด  42px|center  157,790 เปียเอียสลัฟ  เปียเอียสลัฟ  42px|center  185,306 ปีเรียติน  ปีเรียติน  42px|center  163,505 ปอลตาวา  ปอลตาวา  42px|center  227,795 ปรีลูกี  ปรีลูกี  42px|center  192,502 รอมนือ  รอมนือ  42px|center  186,497 โฮรอล  โฮรอล  42px|center  173,375

 ภาษา 
ตามการสำมโนประชากรโดยจักรวรรดิ ใน ค.ศ. 1897Language Statistics of 1897  ข้อความตัวหนาแสดงถึงภาษาที่ประชากรพูดนั้น มีมากกว่าภาษาของรัฐ
 +
 ภาษา
 จำนวน (คน)
 ร้อยละ
 เพศชาย
 เพศหญิง
  ยูเครน
 2,583,133
 92.98
    ยิดดิช
 110,352
 3.97
    รัสเซีย
 72,941
 2.63
    เยอรมัน
 4,579
 0.16
    โปแลนด์
 3,891
 0.14
    เบลารุส
 1,344
 0.05
    บุคคลที่ไม่ได้ระบุชื่อภาษาเป็นของตนเอง
 92
 < 0.01
    อื่น ๆ
 1,819
 0.07
   +
 

 หมายเหตุ
# มะ โพธิ์งาม
พลโท มะ โพธิ์งาม (เกิด
5 มีนาคม พ.ศ. 2492) อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตรองหัวหน้าพรรคเพื่อไทยระเบิดศึกชิงนายก-ส.อบจ.กาญจน์ วันแรกคัก - กกต.ประสาน ตร.หลังมีข่าวสู้กันดุเดือด

 ประวัติ 
พลโท มะ หรือ เสธ.มะศึกวัดบารมี สนามเลือกตั้งกาญจน์'62 เกิดเมื่อวันที่ 5 มีนาคม พ.ศ. 2492 สำเร็จการศึกษาจากโรงเรียนเตรียมทหาร รุ่นเดียวกับทักษิณ ชินวัตร (เตรียมทหาร 10)หน.ทษช.นำทีมสักการะศาลหลักเมือง ก่อเปิดตัวว่าที่สส.5เขต แนะ’บิ๊กตู่’ควรเป็นแค่อดีตนายกฯ โรงเรียนนายร้อยพระจุลจอมเกล้า และศิลปศาสตรมหาบัณฑิต จากมหาวิทยาลัยรามคำแหง

 การทำงาน 
มะ ลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขตเลือกตั้งที่ 5 และได้รับเลือกตั้งเป็น สส.สมัยแรก

ต่อมาในปี 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขตเลือกตั้งที่ 1 ในสังกัดพรรคพลังประชาชน ร่วมกับพลเอก สมชาย วิษณุวงศ์ และ พินิจ จันทร์สมบูรณ์ แต่ได้รับเลือกตั้งเพียง 2 คน คือ มะ และ สมชาย 

มะ ได้รับเลือกเป็นรองหัวหน้าพรรคเพื่อไทย 

ในเดือนมีนาคม 2555 มะ ได้ลงสมัครรับเลือกตั้งนายกองค์การบริหารส่วนจังหวัดกาญจนบุรีศึกชิงนายก อบจ.กาญจน์ "รังสรรค์-พลโทมะ" ทุ่มเต็มหน้าตัก ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 โดยมีพรรคเพื่อไทยให้การสนับสนุน แข่งขันกับ รังสรรค์ รัศมีฤกษ์เศรษฐ์ อดีตนายกองค์การบริหารส่วนจังหวัด (พ.ศ. 2551) สามีนางศรีสมร รัศมีฤกษ์เศรษฐ์ สมาชิกสภาผู้แทนราษฎร พรรคประชาธิปัตย์ ได้รับการสนับสนุนจากพรรคประชาธิปัตย์อย่างเป็นทางการ และมีอภิสิทธิ์ เวชชาชีวะ หัวหน้าพรรค ลงพื้นที่ช่วยหาเสียง แต่ในการเลือกตั้งผลปรากฏว่านายรังสรรค์ เป็นฝ่ายชนะการเลือกตั้งเปิดผลคะแนนอย่างเป็นทางการ อบจ.กาญจน์ “รังสรรค์” ชนะ “เสธ.มะ” หลังจากนั้นเขาได้รับแต่งตั้งเป็นผู้ช่วยรัฐมนตรีประจำกระทรวงคมนาคมแต่งตั้งกรรมการผู้ช่วยรัฐมนตรี ในรัฐบาลนางสาวยิ่งลักษณ์ ชินวัตร

มะ เป็นหนึ่งในบุคคลที่คณะรักษาความสงบแห่งชาติ (คสช.) เรียกให้มารายงานตัวหลังการรัฐประหารในประเทศไทย พ.ศ. 2557

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๓ ตอนที่ ๑๘ ง ฉบับพิเศษ หน้า ๕, ๓๐ มกราคม ๒๕๑๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๙ ตอนที่ ๘๗ ง ฉบับพิเศษ หน้า ๘๗, ๒๔ มิถุนายน ๒๕๒๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๑๖, ๑๖ ธันวาคม ๒๕๓๑
# โรงพยาบาลมหาวิทยาลัยฝู่เหรินคาทอลิก
โรงพยาบาลมหาวิทยาลัยฝู่เหรินคาทอลิก (; อักษรย่อ: FJCUH) เป็นโรงพยาบาลในเขตไท่ซัน ซินเป่ย์ ประเทศไต้หวัน ที่ได้รับการก่อตั้งใน ค.ศ. 2017

ซึ่งโรงพยาบาลนี้ใช้ "เมโยคลินิกของไต้หวัน" เป็นเป้าหมายการพัฒนา

 ประวัติ 
 ค.ศ. 1990: ก่อตั้งวิทยาลัยแพทยศาสตร์ของมหาวิทยาลัยฝู่เหรินคาทอลิก (輔大醫學院)
 ค.ศ. 2007: เปิดคลินิกมหาวิทยาลัยที่วิทยาลัยแพทยศาสตร์ของฝู่เหริน
 ค.ศ. 2007: ก่อตั้งโรงพยาบาลมหาวิทยาลัย (輔大醫院)
 ค.ศ. 2021: เนื่องด้วยประสิทธิภาพที่โดดเด่นในการรับมือกับการระบาดทั่วของโควิด-19 โรงพยาบาลมหาวิทยาลัยจึงได้รับการจัดอันดับให้เป็นหนึ่งใน "สิบอันดับแรกของโรงพยาบาลในอนาคตโลก" โดยบริติชมีเดียเฮลต์แคร์

 การคมนาคม 
โรงพยาบาลนี้สามารถเข้าถึงได้โดยสามารถเดินไปทางเหนือจากปากทางกุ้ยสื่อของมหาวิทยาลัยฝู่เหรินคาทอลิก